**EKONOMSKA ŠKOLA ŠIBENIK**

 **Š I B E N I K**

KLASA: 110-01/20-01/33

URBROJ: 2182/1-12/2-12-01-20-1

Šibenik, 20. ožujka 2020. godine

Na temelju članka 7. stavka 2. Zakona o radu (Narodne novine, broj 93/14., 127/17. i 98/19.), i Upute Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine, ravnatelj Ekonomske škole Šibenik, Šibenik donosi

**O D L U K U**

**o obavljanju rada od kuće radnika**

**I.**

Zbog sprječavanja širenja COVID-19 bolesti na radnom mjestu, ravnatelj Ekonomske škole Šibenik, Šibenik je donio odluku da će u razdoblju od 20. ožujka 2020. godine pa do opoziva ove Odluke nastavnici i stručni suradnici raditi kod kuće i to u skladu s procjenom odnosno tehničkim mogućnostima.

Rad nastavnika i stručnih suradnika radi provođenja nastave na daljinu održava se u običajnom opsegu radnog vremena.

Obveze nastavnika i stručnih suradnika su:

* osigurati kontakte i način komunikacije (virtualna učionica, mobitel/telefon, e-mail)
* svaki dan biti dostupan ravnatelju škole,
* obvezno održavati nastavu na daljinu u običajnom opsegu radnog vremena,
* pripremati sadržaje, održavati komunikacije s učenicima, roditeljima, Školom i Ministarstvom znanosti i obrazovanja te davati povratne informacije učenicima i roditeljima,
* sudjelovati u drugim aktivnostima prema uputi ravnatelja i MZO-a.

**II.**

Administrativno osoblje također će raditi od kuće i to u skladu s procjenom odnosno tehničkim mogućnostima u običajnom opsegu radnog vremena.

**III.**

Iznimno rad u školi odvijat će se samo ako to zahtijevaju nužni poslovi održavanja i čišćenja škole koji su nužni radi provođenja mjera zaštite sprečavanja širenja zaraze i poslovi koji su žurni radi ostvarivanja prava učenika, roditelja i radnika škole.

Ravnatelj je odgovorna osoba za provođenje mjera zašite sprječavanja širenja zaraze kao i za provođenje poslova iz ove Odluke.

**IV.**

 Radnici potpisuju izjavu da imaju uvjete za rad kod kuće radnika u skladu Uputom Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od 19. ožujka 2020. godine.

Izjava je sastavni dio ove Odluke.

**V.**

Ova Odluka stupa na snagu danom donošenja i primjenjuje se do opoziva.

Ova Odluka objavljuje se na oglasnoj ploči i mrežnim stranicama Škole i dostavlja svim radnicima Škole.

 Ravnatelj

Igor Friedrich, dipl. teol., v.r.